Lombard, Jeffrey J. (2012-12)
AFRIKAANSE OPSOMMING: Die voorsiening van kwaliteit-opvoeding vir alle Suid-Afrikaanse leerders was 'nsentrale besorgdheid na die totstandkoming van die nuwe demoktratiese bestel in 1994. 'nInisiatief was die implementering van 'n nuwe kurrikulum vir Suid-Afrikaanse openbare skole sedert 1998, die C2005 of NKV soos dit tans bekend staan. Die instelling van hierdie kurrikulum was op verskeie maniere ontvang. Sommige het dit as 'n progressiewe inisiatief van die Ministerie van Onderwys beskou, terwyl ander verskillende perspektiewe het en geargumenteer het dat dit ambisieus is en die toestande en konteks van SA skole ondermyn. Vir onderwysers was die resultaat na die oorgang van meer komplekse en veeleiesende onderrigmetdologie moeilik, omdat dit baie tyd geverg het en swaar gerus het om hulle rolle in die klaskamer te verklaar. Wat belangrik was, is dat die doel van hierdie kurrikulum beleidsveranderinge daarop gemik was om die totale skolestelsel te transformeer tot 'n vernuwende manier van hoe dinge in alle sektore van die onderwysstelse egter behoort gedoen te word. Dit sluit sterk aan by prosesse van sistemiese veranderinge en hierdie is die oorwegende beleidsagtergrond van hierdie navorsing. Die doel van die studie was om maniere te ondersoek hoe ses Kuns en Kultuur onderwysers in verskillende onderwyskontekste die NKV ervaar en hoe hulle daarop reageer, veral in die Kuns en Kultuur leerarea omgewing. Die studie was meer spesifiek daarop gemik om te eksamineer hoe onderwysers die KK leer-area in die klaskamer aanneem, aanpas en implementeer. Die studie openbaar, deur die kognitiewe raamwerk te gebruik, dat die wyse waarop onderwysers die beleid of hervormings-inisiatiewe verstaan en begryp, beïnvloed word deur hulle bestaande kennis, die konteks waarin hulle werk en die aard van hulle verbintenis tot die beleid of hervormings boodskap. Die studie suggereer verder dat onderwysers 'n kurrikulum aanneem soos wat dit is en dat hulle bestaande begrippe en opvattings in verband met kennis en opvattings en ervaringe gekombineer word met die kontekste waarin hulle werk en dat dit hulle klaskamer praktyke vorm en hierdeur word verduidelik waarom beleid nie kan plaasvind soos wat dit beplan is nie.
Please refer to this item in SUNScholar by using the following persistent URL: http://hdl.handle.net/10019.1/71700